Важным сродкам вырашэння праблемы выхавання вучняў як грамадзян з актыўнай жыццёвай пазіцыяй з’яўляецца арганізацыя тэматычных тыдняў і акцый, якія дазваляюць рэалізаваць дзейнасны падыход. Такая форма прадугледжвае ўдзел школьнікаў у абмеркаванні, складанні, выкананні і рэфлексіі плана правядзення тэматычных тыдняў. Гэта значыць, у працэсе і выніку такога падыходу нараджаецца не пасіўны сузіральнік пэўных відаў дзеянняў, падзей, а актыўны ўдзельнік і арганізатар калектыўных творчых спраў. Таксама тэматычныя тыдні і акцыі прадугледжваюць стварэнне ўмоў для станаўлення маральнай грамадзянскай пазіцыі, грамадзянскай кампетэнтнасці і здабыцця вопыту актыўнай дзейнасці.